OpenLLM-France/wikimedia huggingface dataset:
# Festa Major de la Trinitat Nova

La Festa Major de la Trinitat Nova se celebra la primera setmana de juny al barri de Trinitat Nova del districte de Nou Barris de Barcelona. La Comissió de Festes de la Trinitat Nova és la plataforma que coordina les entitats i associacions del barri que participen en la festa major, muntant activitats tan diverses com ara conferències, concerts, balls, àpats populars, tallers i animació per a infants, una cercavila gegantera i un correfoc. Aquesta festa major se celebra des de l'any 1979.

## Actes destacats

* Cercavila de gegants. La primera tarda de festa és guiada per la imatgeria festiva popular: una cercavila de gegants, encapçalada per la Trini, la geganta del barri, circula pels carrers principals del barri.
* Cantada d'havaneres. El parc de la Trinitat Nova acull cada any una cantada d'havaneres acompanyada de rom cremat per a tothom. Un grup musical interpreta les havaneres i les cançons de taverna més populars perquè els veïns i veïnes el puguin acompanyar.
* Correfoc. L'últim dia de festa major hi ha un dels actes més espectaculars: el correfoc del drac i la colla de diables de Nou Barris, que fan un itinerari pels carrers més cèntrics. En acabat, un castell de focs artificials posa fi a la festa major fins a l'any vinent.

## Referències

* 1 2 3 4 «Festa Major de la Trinitat Nova». Cultura popular de Barcelona. Barcelona: Institut de Cultura de Barcelona Web (CC-BY-SA via OTRS).
# Festival Protesta

El Protesta és un festival internacional de cinema de crítica social que es realitza a Vic des del 2013. El festival té com a premissa principal ajudar a transformar la societat a través del cinema. Es tracta d'un festival activista, que dona veu a "iniciatives i injustícies no solen tenir espai en les sales de cinema o als mitjans de comunicació de massa".

## Seccions

* Projecció de llargmetratges
* Concurs de curtmetratges: amb premis en les categories Millor curtmetratge documental (1.000 euros), millor curtmetratge de ficció (1.000 euros) i premi del públic
A l'edició del 2018 la temàtica que ha conduït el festival han estat la transformació de la societat i la seva capacitat crítica, a més de l'ús de noves tecnologies i les xarxes socials. Alguns dels films participants, entre els quals trobem la clàssica Metropolis de Fritz Lang, han tractat temes com la crisi de la democràcia, l'apartheid i els escàndols mediambientals. En aquesta última edició hi ha hagut un total de 55 projeccions durant una setmana. L'edició del 2018 va ser la primera que exigiren pagar per participar, cosa que no impedí que al concurs de curtmetratges es presentaren 400 obres de quaranta països. L'altre canvi que introduí el festival fou la programació paritària.

## Referències

* ↑ «El Festival Protesta comença la setmana amb tecnologia i paritat». Nació Digital, 22-10-2018 [Consulta: 16 novembre 2018].
* 1 2 «El festival Protesta posa en el punt de mira l'ús de les noves tecnologies i les xarxes socials». Ara.cat.
* 1 2 Fiter, Carles «El Festival Protesta més femení». Nació Digital, 09-10-2018 [Consulta: 16 novembre 2018].
* ↑ «El Festival Protesta de Vic proposa una programació paritària per reivindicar l'espai de la dona en el món del cinema». 324, 09-10-2018 [Consulta: 16 novembre 2018].
# Festival de Cinema Queer Mawjoudin

El Festival de Cinema Queer Mawjoudin (àrab: مهرجان موجودين للأفلام الكويرية, Mahrajān Mawjūdīn li-l-Aflām al-Kwīriyya; anglès: Mawjoudin Queer Film Festival) és un festival de cinema anual de Tunísia amb temàtica LGBTI. Va començar en 2018, sent el primer festival de cinema LGBTI del país. Està organitzat per Mawjoudin, una ONG tunisiana, el nom de la qual pot traduir-se com ‘Existim’. El festival se centra en les identitats queer, especialment de persones del sud global.
La primera edició del festival va tenir lloc entre el 15 i el 18 de gener de 2018, rebent finançament de la Fundació Hirschfeld Eddy. Els temes principals van ser el gènere i les sexualitats no heteronormatives. A més de mostrar tant curts com llargmetratges, el festival va incloure concerts i debats.
La segona edició del festival va tenir lloc entre el 22 i el 25 de març de 2019. Entre els objectius de l'edició està representar tot l'espectre LGBTIQ amb una ferma mirada feminista. En aquesta edició es van mostrar un total de 31 films, que incloïen treballs argentins, xinesos, indis, kenyans, pakistanesos, portuguesos i tunisians. A més, igual que en la primera edició, el programa el van completar accions artístiques i un taller de teatre.

## Referències

* ↑ Tunisia 'queer film festival' seeks to make a difference. Arxivat 2019-03-27 a Wayback Machine. News 24. 17 gener 2018. (anglès)
* ↑ L'association tunisienne "Mawjoudin" lance le premier festival traitant des genres et de la sexualité non normative de la région MENA. Arxivat 2019-03-27 a Wayback Machine. Huffington Post. 11 gener 2018. (francès)
* ↑ Mawjoudin Queer Film Festival. Radical Film Network. (anglès)
* ↑ L'association Mawjoudin lance le premier festival Queer en Tunisie. Kapitalis. 11 gener 2018. (francès)
* ↑ L'association Mawjoudin lance son 1er Queer Film Festival du 15 au 18 janvier. Tekiano. 12 gener 2018. (francès)
* ↑ Mawjoudin Queer Film Festival: Tunis célèbre la culture inclusive. 21 març 2019. (francès)
* ↑ Mawjoudin Queer Film Festival : Le cinéma comme arme de resistance. Kapitalis. 16 març 2019. (francès)
# FMLLR

En el processament del senyal, la regressió lineal de màxima probabilitat de l'espai de característiques (fMLLR) és una transformació de característiques global que s'aplica normalment d'una manera adaptativa a l'altaveu, on fMLLR transforma les característiques acústiques en característiques adaptades als altaveus mitjançant una operació de multiplicació amb una matriu de transformació. En certa literatura, fMLLR també es coneix com a regressió lineal de màxima probabilitat restringida (cMLLR).
Les transformacions fMLLR s'entrenen en un sentit de màxima probabilitat en dades d'adaptació. Aquestes transformacions es poden estimar de moltes maneres, però a fMLLR només es considera l'estimació de màxima probabilitat (ML). La transformació fMLLR s'entrena en un conjunt particular de dades d'adaptació, de manera que maximitza la probabilitat d'aquestes dades d'adaptació donat un conjunt de models actual.
Aquesta tècnica és un enfocament àmpliament utilitzat per a l'adaptació del parlant en el reconeixement de parla basat en HMM. Investigacions posteriors també mostren que fMLLR és una característica acústica excel·lent per als models híbrids de reconeixement de veu DNN/HMM.
L'avantatge de fMLLR inclou el següent:
* el procés d'adaptació es pot dur a terme dins d'una fase de preprocessament, i és independent del procés d'entrenament i descodificació de l'ASR.
* aquest tipus de característica adaptada es pot aplicar a xarxes neuronals profundes (DNN) per substituir l'espectrograma mel utilitzat tradicionalment en models de reconeixement de veu d'extrem a extrem.
* El procés d'adaptació d'altaveus de fMLLR condueix a un augment significatiu del rendiment dels models ASR, per tant, superant altres transformacions o característiques com els coeficients MFCC (Mel-Frequency Cepstral Coeficients) i FBANKs (banc de filtres).
* Les funcions de fMLLR es poden realitzar de manera eficient amb equips d'eines de parla com Kaldi.
Principal problema i desavantatge de fMLLR:

## Referències

* ↑ M.J.F. Gales «Maximum likelihood linear transformations for HMM-based speech recognition». Computer Speech & Language, vol. 12, 2, 1998, pàg. 75–98. DOI: 10.1006/csla.1998.0043.
* ↑ M.J.F. Gales «Maximum likelihood linear transformations for HMM-based speech recognition». Computer Speech & Language, vol. 12, 2, 1998, pàg. 75–98. DOI: 10.1006/csla.1998.0043.
* ↑ M.J.F. Gales Computer Speech & Language, 12, 2, 1998, pàg. 75–98. DOI: 10.1006/csla.1998.0043.
* ↑ (2005) "" a IEEE International Conference on Multimedia and Expo (ICME).
* ↑ Li, Longfei; Zhao, Yong; Jiang, Dongmei; Zhang, Yanning; Wang, Fengna 2013 Humaine Association Conference on Affective Computing and Intelligent Interaction, 01-09-2013, pàg. 312–317. DOI: 10.1109/acii.2013.58.
# Federico Corriente Córdoba

Federico Corriente Córdoba (Granada, 14 de novembre de 1940 - Saragossa, 16 de juny de 2020) fou un semitista, doctor en Filologia semítica per la Universidad Complutense de Madrid.

## Trajectòria

Va exercir la docència de llengües semítiques, en particular de l'àrab, i de dialectologia i literatura àrab a diverses universitats de països àrabs, americanes (EUA) i de l'estat espanyol. Va ser director del Centre Cultural Espanyol del Caire (1962-65); professor d'espanyol, de lingüística semítica i hebreu a la Universitat Muhammad V de Rabat (1965-68); professor de lingüística àrab a la Universitat Dropsie de Filadelfia (EUA) (1968-70); investigador científic en filologia semítica a l'Instituto Arias Montano del C.S.I.C. i catedràtic d'estudis àrab i islàmics a la Universitat de Saragossa (1976-86 i a partir de 1991) i de la mateixa disciplina a la Complutense de Madrid (1986-91).
Fou membre de l'Acadèmia de la Llengua Àrab del Caire. El 1995 obtingué el premi del Ministeri de Cultura de la República Àrab d'Egipte a la millor edició de textos àrabs per l'edició del Diwan d'Ibn Quzman. El 2014 fou nomenat doctor honoris causa per la Universidad de La Laguna.
L'abril de 2017 va ser elegit membre de la Reial Acadèmia Espanyola, per ocupar el silló K, succeint Ana María Matute.

## Obres

Entre les seves obres en el camp de la docència destaca el Diccionario español-árabe (Madrid: IHAC, 1970), amb nombroses reimpressions entre les quals destaca la del Caire (Maktab, Uzirs, 1996) o la de Barcelona (Herder, 1991), actualitzat amb la col·laboració d'Ignacio Ferrando; el Diccionario de arabismos, el Nuevo diccionario español-árabe, el Diccionario avanzado árabe i la Introducción a la gramática y textos árabes. En el terreny de la investigació s'ha de destacar A grammatical Sketch of the Spanish-Arabic dialect bundley la Gramática, métrica y texto del cancionero hispanoárabe de Abán Quzmán. La seva obra inclou també traduccions de literatura àrab antiga, medieval i contemporània, treballs de filologia semítica, literatura apòcrifa etiòpica i temes de dialectologia àrab, especialment andalusí, amb la seva relació amb les llengües romàniques peninsulars. Cal destacar El cancionero hispanoárabe de Ibn Quzman Madrid, ed. Nacional, 1984 (segona edició a Hiperión, 1989 i tercera, corregida i completada el 1996; Árabe andalusí y lenguas romances Madrid, M.A.P.F.R.E., 1992; Introducción a la gramática comparada del semítico meridional Madrid, C.S.I.C., 1996; A dictionary of Andalusi Arabic, Leiden, Brill, 1977; y Poesía dialectal árabe y romance en Alandalús, Madrid, Gredos, 1998.

## Referències

* ↑ Web de la Real Academia Española, notícia de la defunció.
* 1 2 http://www.enciclopedia-aragonesa.com/voz.asp?voz_id=4310 Gran Enciclopedia Aragonesa
* ↑ Notícia a la web de la Universitat de Zaragoza
* ↑ Notícia a El País, Notícia a la web de la RAE

## Enllaços externs

* CV a la pàgina de la Universitat de Zaragoza Arxivat 2017-04-08 a Wayback Machine.
# Federico Durán López

Federico Durán López (1950, Cadis) és un professor de dret, autor prolífic de publicacions acadèmiques. Doctor en Dret per la Universitat de Bolonia. El 1992 esdevení president del Consell Econòmic i Social d'Espanya.
A la Universitat de Cadis ha sigut degà de la Facultat de Dret (1980-1984) i vicerector entre 1986 i 1990.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 129. ISBN 84-930048-0-4.
# Federico Dennerlein

Federico Dennerlein (Portici, 14 de març de 1936 - Nàpols, 3 d'octubre de 1992), conegut com a Fritz Dennerlein, fou un nedador i waterpolista italià que va competir durant les dècades de 1950 i 1960. Era germà del també nedador Costantino Dennerlein.
El 1956 va prendre part en els Jocs Olímpics d'Estiu de Melbourne, on fou setè en la prova dels 4x200 metres lliures del programa de natació. En aquests mateixos Jocs fou quart en la competició de waterpolo. Quatre anys més tard, als Jocs de Roma, va disputar tres proves del programa de natació. Fou quart en els 200 metres papallona, sisè en els 4x100 metres estils i onzè en els 4x200 metres lliures. El 1964, a Tòquio, va disputar els seus tercers i darrers Jocs, on fou quart en la competició de waterpolo.
Com a nedador, en el seu palmarès destaquen una medalla de plata en els 4×200 metres lliures i una de bronze en els 4x100 metres estils del Campionat d'Europa de natació de 1958, quatre medalles d'or als Jocs del Mediterrani de 1959 i 1963, 14 títols absoluts d'estiu i 10 nacionals de primavera, 18 rècords italians i 5 europeus.
Com a waterpolista guanyà dues medalles d'or i una de plata als Jocs del Mediterrani. Posteriorment va exercir d'entrenador de waterpolo del Canottieri Napoli, amb qui guanyà la lliga italiana i la Copa d'Europa de 1977. El 1984 passà a entrenar la selecció italiana de waterpolo, portant-la a guanyar una medalla de plata al Campionat del Món de 1986.
Morí en un accident de moto el 1992.

## Referències

* 1 2 3 «Olympedia – Fritz Dennerlein». [Consulta: 27 desembre 2021].
* ↑ «European Swimming Championships (Men)». [Consulta: 20 juliol 2020].
* 1 2 3 «Dennerlein, Federico (Fritz) in "Enciclopedia dello Sport"» (en italià). [Consulta: 27 desembre 2021].
# Fernanda Souza

Fernanda da Silva Souza (Iguatu, Ceará, 15 de novembre de 1981) és una ciclista brasilera. Ha participat en els Jocs Olímpics de 2012 a Londres.

## Palmarès

* 2011
** 1a a la Prova Ciclística 9 de Julho
* 2013
** 1a a la Prova Ciclística 9 de Julho
* 2014
** Medalla d'or als Jocs Sud-americans en contrarellotge
** Vencedora d'una etapa al Tour de San Luis

## Referències

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Ferenc Varga

Ferenc Varga (Romhány, 3 de juliol de 1925 - 17 de gener de 2023) fou un piragüista en aigües tranquil·les hongarès que va competir entre les dècades de 1940 i 1960, tot i que continuà competint en categoria màster fins al 2017.
El 1952 va prendre part en els Jocs Olímpics d'Estiu de Hèlsinki on va guanyar la medalla de bronze en la prova del K-2, 10.000 metres del programa de piragüisme. Formà parella amb József Gurovits. Aquesta fou la primera medalla olímpica hongaresa en aquest esport.
En el seu palmarès també destaca una medalla de bronze al Campionat del Món de piragüisme en aigües tranquil·les de 1954. El 1966 guanyà el seu darrer campionat nacional.

## Referències

* 1 2 3 «Elhunyt Varga Ferenc, a sportág első magyar olimpiai érmese». Kajakkenu Sport, 17-01-2023 [Consulta: 17 gener 2023].
* 1 2 3 «Olympedia – Ferenc Varga». [Consulta: 6 juny 2023].
# Ferenc Szojka

Ferenc Szojka (hongarès: Szojka Ferenc) (Salgótarján, 7 d'abril de 1931 - Salgótarján, 17 de setembre de 2011) fou un futbolista hongarès de la dècada de 1950.
La seva carrera a nivell de club transcorregué durant més de 15 anys al club Salgótarjáni BTC.
Pel que fa a la selecció d'Hongria, disputà 28 partits entre 1954 i 1960. Participà a la Copa del Món de 1954 i a la de 1958. També formà part de la selecció als Jocs Olímpics d'estiu de 1952, tot i que no disputà cap partit.

## Referències

* ↑ «Perfil». sportmuseum.hu. Arxivat de l'original el 2011-11-04. [Consulta: 6 gener 2024].
* ↑ 1954 FIFA World Cup Switzerland Arxivat 4 October 2011 a Wayback Machine.
* ↑ «Ferenc Szojka». Olympedia. [Consulta: 5 novembre 2021].
# Florian Cajori

Florian Cajori (Scharans, 28 de febrer de 1859 - Berkeley, 15 d'agost de 1930) va ser un matemàtic estatunidenc, nascut a Suïssa, conegut pels seus treballs en història de les matemàtiques.

## Vida i Obra

Nascut a prop de Thusis (cantó dels Grisons) va estudiar a l'escola de Zillis i al institut de Chur. Als setze anys va emigrar als Estats Units i va fer estudis universitaris a la Universitat de Wisconsin, en la qual es va graduar el 1883 i va obtenir el master el 1886. De 1885 a 1889 va ser professor a la universitat Tulane i des de 1889 fins a 1918 del Colorado College. El 1918 va ser nomenat catedràtic de història de les matemàtiques de la universitat de Berkeley: la primera càtedra d'aquesta especialitat que hi va haver als Estats Units.
Entre la dotzena llarga de llibres que ba publicar, es compten ela seus emblemàtics History of Mathematics (1894) i History of Mathematical Notations (dos volums, 1928-1929).

## Referències

* ↑ Archibald, 1932, p. 384.
* ↑ Simons, 1930, p. 460.
* ↑ Bowles, 1978, p. 224.

## Bibliografia

* Archibald, Raymond Clare «Florian Cajori 1859-1930» (en anglès). Isis, Vol. 2, Num. 17, 1932, pàg. 384-407. DOI: 10.1086/3466600. ISSN: 0021-1753.
* Bowles, Richard. «Cajori, Florian». A: John F. Ohles (ed.). Biographical Dictionary of American Educators (en anglès). Greenwood Press, 1978, p. 223-224. ISBN 0-8371-9894-1.
* Simons, Lao G. «Florian Cajori» (en anglès). The American Mathematical Monthly, Vol. 37, Num. 9, 1930, pàg. 460-462. DOI: 10.1080/00029890.1930.11987113. ISSN: 0002-9890.

## Enllaços externs

* O'Connor, John J.; Robertson, Edmund F. «Florian Cajori» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* «Florian Cajori». Encyclopædia Britannica, 1998. [Consulta: 5 agost 2018]. (anglès)
# Florham Park

Florham Park és una població dels Estats Units a l'estat de Nova Jersey. Segons el cens del 2008 tenia 12.389 habitants.

## Demografia

Segons el cens del 2000, Florham Park tenia 8.857 habitants, 3.239 habitatges, i 2.474 famílies. La densitat de població era de 460,3 habitants/km².
Dels 3.239 habitatges en un 30,8% hi vivien nens de menys de 18 anys, en un 66,7% hi vivien parelles casades, en un 7,3% dones solteres, i en un 23,6% no eren unitats familiars. En el 20,7% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,05.
Per edats la població es repartia de la següent manera: un 21,7% tenia menys de 18 anys, un 5% entre 18 i 24, un 25,2% entre 25 i 44, un 27,7% de 45 a 60 i un 20,4% 65 anys o més.
L'edat mediana era de 44 anys. Per cada 100 dones de 18 o més anys hi havia 80,6 homes.
La renda mediana per habitatge era de 88.706 $ i la renda mediana per família de 102.047 $. Els homes tenien una renda mediana de 74.410 $ mentre que les dones 49.551 $. La renda per capita de la població era de 42.133 $. Aproximadament el 2,4% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Florham Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Florham Park». American Fact Finder. Oficina del Cens dels Estats Units, 12-01-2010.
# Fotogramas de Plata 2011

La 62a cerimònia de lliurament dels Fotogramas de Plata 2011, lliurats per la revista espanyola especialitzada en cinema Fotogramas, va tenir lloc el 12 de març de 2012 a la discoteca Joy Eslava de Madrid. Fou presentada per Anabel Alonso.

## Candidatures
### Millor pel·lícula espanyola

| Pel·lícula | Director | Resultat |
| No habrá paz para los malvados | Enrique Urbizu | Guanyadora |

### Millor pel·lícula estrangera

| Pel·lícula | Director | Resultat |
| Drive | Nicolas Winding Refn | Guanyadora |

### Tota una vida

| Intèrpret | Resultat |
| Elías Querejeta | Guanyadora |

### Millor actriu de cinema

| actriu | Pel·lícula | Resultat |
| Elena Anaya | La piel que habito | Guanyadora |
| Marta Etura | Mientras duermes | Candidata |
| María León | La voz dormida | Candidata |

### Millor actor de cinema

| Actor | Pel·lícula | Resultat |
| Antonio Banderas | La piel que habito | Candidat |
| José Coronado | No habrá paz para los malvados | Guanyador |
| Luis Tosar | Mientras duermes | Candidat |

### Millor actor de televisió

| Actor | Sèrie de televisió | Resultat |
| Mario Casas | El barco | Candidat |
| Yon González | Gran Hotel | Guanyador |
| David Janer | Águila Roja | Candidat |

### Millor actriu de televisió

| Actriu | Sèrie de televisió | Resultat |
| Inma Cuesta | Águila Roja | Guanyadora |
| Ana Duato | Cuéntame cómo pasó | Candidata |
| Blanca Suárez | El barco | Candidata |

### Millor actriu de teatre

| Actriu | Muntatge | Resultat |
| Amparo Baró | Agosto (Condado de Osage) | Guanyadora |
| Natalia Millán | Cinco horas con Mario | Candidata |
| Concha Velasco | Concha (Yo lo que quiero es bailar) | Candidata |

### Millor actor de teatre

| Actor/Companyia | Muntatge | Resultat |
| Héctor Alterio | La sonrisa etrusca | Candidat |
| Paco León | The Hole | Guanyador |
| Viggo Mortensen | Purgatorio | Candidat |

### Intèrpret més buscat a www.fotogramas.es

| Intèrpret | Resultat |
| Inma Cuesta | Candidata |
| Maxi Iglesias | Candidat |
| Blanca Suárez | Guanyadora |

## Referències

* ↑ Los Fotogramas de Plata 2011 premian a los mejores del cine, teatro y televisión, hola.com, 13 de març de 2012
* ↑ José Coronado y Elena Anaya, Fotogramas de plata 2011, ABC, 13 de març de 2012

## Vegeu també

* Medalles del Cercle d'Escriptors Cinematogràfics de 2011
* XXVI Premis Goya
* 56a edició dels Premis Sant Jordi de Cinematografia
* XXI Premis de la Unión de Actores
* XXI Premis Turia
* Premis Gaudí de 2012

## Enllaços externs

* Consulta dels Fotogramas de Plata de l'any a l'IMDB
* Fotogramas de Plata 2011 a la revista Fotogramas
* Fotogramas de Plata 2011 a rtve.es
# Florentina Decraene y García-Rubiato

Florentina Decraene y García-Rubiato (Madrid, 1833-1910) va ser una pintora espanyola.
Va néixer a la vila de Madrid el 1833, en una família vinculada a la pintura. Era filla Florentino Decraene, pintor i litògraf d'origen belga establert a Madrid des de 1825.
Decraene va ser deixebla del seu pare. La seva obra és variada, pintà retrats, flors, paisatges i obres religioses. Va participar diverses vegades l'Exposició Nacional de Belles Arts, el 1864 amb un retrat a llapis de la reina Isabel II, el 1866 amb un retrat de la infanta Isabel, que va ser lliurat a la reina, i en la de 1876 presentà un retrat d'Alfons XII. D'altra banda, va exercir de professora de dibuix per a dones des d'un centre oficial, l'Ateneo de Señoras, una entitat fundat el 1869 per promoure que les dones esdevinguessin bones mares, però on també s'impartien classes de dibuix i pintura. No obstant això també va ser coneguda pels seus coneixements crítics sobre literatura espanyola.
En l'àmbit personal es casà amb Gabriel Seco de Cáceres, però va enviudar-ne aviat.
Va morir a Madrid l'any 1910.

## Referències

* 1 2 3 4 Chávarri, Raúl. Artistas contemporáneas de España (en castellà). Madrid: Gavar, 1976, p. 39.
* 1 2 3 Navarro, Carlos G. (ed.). Invitadas. Fragmentos sobre mujeres, ideología y artes plásticas en España (1833-1931) (en castellà). Madrid: Museu Nacional del Prado, 2020, p. 45, 66, 266.
* 1 2 3 Ballesteros Robles, Luis. Diccionario biográfico matritense (en castellà). Madrid: Ajuntament de Madrid, 1912, p. 173.
* ↑ Carrete Parrondo, Juan. «Florentino Decraene» (en castellà). Diccionario biográfico electrónico. Reial Acadèmia de la Història. [Consulta: 12 abril 2021].
* 1 2 Ossorio y Bernard, Manuel. Galería biográfica de artistas españoles del siglo XIX (en castellà). vol. 1. Madrid: Imprenta a cargo de Ramón Moreno, 1868, p. 167.
# Florentina Olar-Spânu

Florentina Olar-Spânu (Constanta, 6 d'agost de 1985) és una centrecampista de futbol internacional per Romania des de 2001.

## Trajectòria

* CFF Clujana (01/02 - 07/08)
* SS Lazio (08/09)
* Apollon Limassol (09/10 - 12/13)
* Fortuna Hjørring (13/14 - act.)

## Referències

* ↑ «FIFA». Arxivat de l'original el 2016-08-19. [Consulta: 10 juliol 2016].